"Setswana Puo ya gae (HL)/P2 14 DBE/Ngwanaitseele 2018 NSC – Memorantamo DITLHANGWA TSA SETSO – G Leeuw le ba bangwe POTSO 14: POTSO YA TLHAMO ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tiro ya motlhatlhojwa. 'MONNA WA MOGWEBI' – BP Lekome 'KGOSI MOLEFI K PILANE' – MOM Seboni le EP Lekhela  Monna wa mogwebi o ne a botsa barwadi ba gagwe ba bararo gore a ba tlele eng mo leetong la kgwebo le a ikaelelang go le tsaya.  Barwadi ba babedi ba kopa dilo tse di bonolo go bonwa, mme gofejane ena a kopa sethunya sa rosa, se monna wa mogwebi a neng a lemoga gore go ya go nna thata go se bona ka e ne e le mariga.  Fela ga a kope gofejane go tlhopha sengwe se se ka bonwang bonolo, mme o ithwesa mathata a ntse a lemoga.  Ga a kgone go bona sethunya sa rosa e bile batho ba mo ja ditshego gore a o ithaya a re sethunya sa rosa se tlhoga mariga.  O tsenwa ke tsebetsebe ya gore o ya go bona sethunya sa rosa kae, fela mo tsielegong ya gagwe, o kopana le khasetlele e e nang le tshingwana ya dithunya e e kopantseng ditlha tsa mariga le selemo, karolo ya selemo e na le dithunya tse dintle.  Monna ga a batlisise gore tshingwana ke ya ga mang, mme o kgetla sethunya se le sengwe le go wela tsela.  Ka bonako monna o utlwa Dimo a tla a goeleditse gore a buse sethunya sa rosa sa gagwe, go sa nneng jalo o tlile go mo lobela dintsi.  Monna o kopa Dimo gore a mo letlelele go tsaya sethunya ka a batla go se ela gofejane wa gagwe yo montle thata, yo a mo ratang thata.  Monna o itsenya mo mathateng ka go dumelana le Dimo gore gofejane e nne mosadi wa ga Dimo, e le leano fela la go leka go mo ntsha mo go ena, a ithaya a re Dimo ga a kitla a mo latela.  Dimo o mo goeletsa gore o tlaa tla go tsaya mosadi wa gagwe morago ga malatsi a le robedi.  Morago ga malatsi a le robedi Dimo o tla go tsaya gofejane, mme monna wa mogwebi o utlwa botlhoko thata le go lwala ka ntlha ya go ikotlhaela tshwetso ya gagwe le Dimo.  Dimo o supetsa gofejane seipone se se bontshang rraagwe a lwala thata, mme Dimo o mo letlelela go etela rraagwe, fela o mo goeletsa gore a se dule go feta malatsi a le robedi.  Monna wa mogwebi o a tlhokafala ka ntlha ya kutlobotlhoko le go koafala thata.  Gofejane ga a gopole sepe se Dimo a se mmoleletseng ka ntlha ya go utlwa botlhoko thata ka go tlhokafala ga ga rraagwe.  Mo lebokong la Kgosi Molefi K Pilane, mmoki o senola mathata a a neng a lebane Kgosi Pilane yo o neng a tlogeletswe motse ke mogolowe, fela a se ka a o busa sentle.  Morafe o ne o gasagasane le naga ka ntlha ya puso ya gagwe e e sa siamang.  Mmoki o tlhagisa mathata a gore Kgosi e ne e sa buse morafe ka tekano, go na le ba ba patikiwang, le ba ba mpampediwang ke Kgosi. Kwalololo e ileditswe Phetla"